open-index/open-wikipedia-markdown huggingface dataset:
इंटर-सर्विसेस इंटेलिजेंस

**इंटर सर्विस इंटेलीजेंस** (आईएसआई) पाकिस्तान की सबसे बड़ी इंटेलीजेंस (गुप्तचर) सेवा है। 1950 में पूरे पाकिस्तान की आंतरिक और बाह्य सुरक्षा का जिम्मा आईएसआई को सौंप दिया गया। इसमें सेना के तीनों अंगों के अधिकारी मिलकर आईएसआई के लिए काम करते हैं। पूर्व में इसका मुख्यालय रावलपिंडी में था और इसे "इंटेलीजेंस ब्यूरों" के नाम से जाना जाता था। वर्तमान में आईएसआई का मुख्यालय इस्लामाबाद में है और लेफ्टिनेंट जनरल अहमद शूजा पाशा इसके निदेशक हैं। वर्तमान में इसके स्टाफ में लगभग 25 हजार लोग हैं।

## इतिहास

1947 में पाकिस्तान में दो मुख्य गुप्तचर एजेंसियां थी, इंटेलीजेंस ब्यूरो (आईबी) और मिलिट्री इंटेलीजेंस (एमआई), पर 1947 में हुए भारत-पाक युद्ध में पाकिस्तानी मिलिट्री इंटेलीजेंस (एमआई) सेना के तीन अंगों नेवी, आर्मी और एयरफोर्स के बीच सूचनाओं और व्यवस्थाओं के आदान-प्रदान में एकदम विफल रही। इस असफलता से एक नई एजेंसी की जरूरत महसूस हुई। नतीजतन 1948 में आईएसआई का गठन किया गया। आईएसआई की नींव ऑस्ट्रेलियाई मूल के ब्रिटिश आर्मी ऑफिसर मेजर जनरल आर. कैथोम ने रखी थी जो उस समय पाकिस्तानी आर्मी स्टाफ के मुख्य थे।

## आईएसआई के उद्देश्य

* पाकिस्तान की आंतरिक व बाह्य सुरक्षा का जिम्मा।

* अन्य देशों में हो रहे सेना व राजनीतिक बदलावों व विकास पर नज़र रखना, जिसका सीधा प्रभाव पाकिस्तान की राष्ट्रीय सुरक्षा व्यवस्था पर पड़ता हो।

* दूसरे देशों की गुप्त जानकारियां इकट्ठा कर देश की सुरक्षा व्यवस्था में उचित बदलाव करना।

* गुप्तचर विभाग और सेना के तीनों अंगों के बीच सामंजस्य स्थापित करना।

* राजनीतिक गतिविधियों, मीडिया की खबरों व समाज की अन्य महत्वपूर्ण गतिविधियों पर नज़र रखना।

* विदेशी कूटनीतिज्ञों व विदेश में कार्यरत पाकिस्तानी कूटनीतिज्ञों पर नज़र रखना।

## आईएसआई का संरचना

आईएसआई के डायरेक्टर जनरल को तीन डिप्टी डायरेक्टर जनरल देश में घट रही विभिन्न गतिविधियों की जानकारी देते रहते हैं जो राजनीति, बाह्य और सामान्य क्षेत्रों के प्रति जवाबदेह होते हैं।

## आईएसआई के प्रमुख विभाग व उनके कार्य

* ज्वाइंट इंटेलीजेंस एक्स (जेआईएक्स)- आईएसआई के सभी विभागों के बीच कॉर्डिनेशन करना।

* ज्वाइंट इंटेलीजेंस ब्यूरो (जेआईबी)- राजनीतिक जानकारी जुटाने के लिए जिम्मेदार।

* ज्वाइंट काउंटर इंटेलीजेंस ब्यूरो (जेसीआईबी)‍ पाकिस्तान के विदेशी कूटनीतिज्ञो पर नज़र रखना और मध्य पूर्व, दक्षिण एशिया, चीन, अफ्गानिस्तान और इस्लामिक देशों में चल रहे गुप्तचर कार्यों पर ध्यान देना।

* ज्वाइंट इंटेलीजेंस नॉर्थ (जेआईएन)- जम्मू-कश्मीर क्षेत्र के लिए जिम्मेदार।

* ज्वाइंट सिंगल इंटेलीजेंस ब्यूरो (जेएसआईबी)- भारत-पाक सीमा पर गुप्त जानकारियां जुटाना।

* ज्वाइंट इंटेलीजेंस टेक्निकल (जेआईटी)- आईएसआई की तकनीकी खामियां दूर करना।

* इसके अलावा युद्ध संबंधी विस्फोटक व रासायनिक विभाग भी अलग से हैं।

## प्रमुख निदेशक
* अख्तर अब्दुर रहमान, हामिद गुल, महमूद अहमद, एहसान-उल-हक, अश्फाक परवेज कयानी, नदीम ताज, परवेज़ मुशर्रफ।

## बाहरी कड़ियाँ
* आईएसआई आतंकी संगठन है: अमेरिका
* ISI and Female Agents
* Pakistan Security Research Unit (PSRU)

श्रेणी:पाकिस्तान
श्रेणी:गुप्तचर संस्थाएँ
स्लाव लोग

[thumb|300px|वह देश जहाँ स्लावी आबादी है या जहाँ किसी [स्लावी भाषाएँ|स्लावी भाषा को आधिकारिक दर्जा प्राप्त है

]]
**स्लाव लोग** या **स्लावी लोग** पूर्वी यूरोप, दक्षिणी यूरोप और उत्तर एशिया में बसने वाली एक मानव जाति है। यह और इनके पूर्वज स्लावी भाषाएँ बोलते थे, जो हिन्द-यूरोपीय भाषा-परिवार की एक उपशाखा है। स्लावी लोगों के नाम अक्सर 'इक' (ik) या 'इच' (ich) की ध्वनि में ख़त्म होते हैं। रूसी, पोलिश, बुल्गारियाई, सर्बी, चेक, स्लोवीनियाई, बेलारूसी, यूक्रेनी और स्लोवाकियाई लोग स्लावी लोगों के कुछ समुदाय हैं। यूरोप की आबादी के एक-तिहाई लोग स्लावी जातियों में से एक के सदस्य हैं।

## इन्हें भी देखें
* स्लावी भाषाएँ

## सन्दर्भ


श्रेणी:स्लावी जातियाँ
श्रेणी:यूरोप की मानव जातियाँ
श्रेणी:नस्ल
हाइकु दर्पण

**हाइकु दर्पण** पत्रिका वर्तमान में हिन्दी हाइकु कविता की सम्पूर्ण पत्रिका है। रवीन्द्रनाथ टैगोर और उनके बाद अज्ञेय जी ने अपनी जापान यात्रा से वापस आते समय जापानी हाइकु कविताओं से प्रभावित होकर उनके अनुवाद किए जिनके माध्यम से भारतीय हिन्दी पाठक 'हाइकु` के नाम से परिचित हुए। इसके बाद जवाहरलाल नेहरू विश्वविद्यालय दिल्ली में जापानी भाषा के पहले प्रोफेसर डॉ॰ सत्यभूषण वर्मा(०४-१२-१९३२ ....... १३-१२-२००५) ने जापानी हाइकु कविताओं का सीधा हिन्दी में अनुवाद करके भारत में उनका प्रचार-प्रसार किया। इससे पूर्व हाइकु कविताओं के जो अनुवाद आ रहे थे वे अंग्रेजी के माध्यम से हिन्दी में आ रहे थे प्रो॰ वर्मा ने जापानी हाइकु से सीधा हिन्दी अनुवाद करके भारत मे उसका प्रचार-प्रसार किया। परिणामत: आज भारत में हिन्दी हाइकु कविता लोकप्रिय होती जा रही है। हाइकु कविताओं के लगभग चार सौ संकलन प्रकाशित हो चुके हैं। हाइकु दर्पण पत्रिका का अंक-11 जनवरी 2013 में प्रकाशित हुआ है।

## सन्दर्भ

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
श्रेणी:हिन्दी हाइकु
बैंडिट क्वीन (1994 फ़िल्म)

**बैंडिट क्वीन**, दस्यु सुंदरी फूलन देवी के जीवन पर आधारित एक सिने चलचित्र है, जिसका निर्देशन शेखर कपूर ने किया था। फिल्म मे फूलन की भूमिका प्रख्यात अभिनेत्री सीमा बिस्वास ने निभाई है। 

फिल्म अपने कथानक के चलते कई आलोचनाओं की शिकार भी हुई और फूलन ने स्वंय इस फिल्म के प्रदर्शन का विरोध किया पर अततः फिल्म को न्यायालय से स्वीकृति मिलने के उपरांत प्रदर्शित किया गया।

## पटकथा

## कलाकार
* सीमा बिस्वास ... फूलन देवी
* निर्मल पांडेय ... विक्रम मल्लाह
* आदित्य श्रीवास्तव ... पुट्टिलाल
* राम चरण निर्मलकर ... देवीदीन
* सावित्री राइकवार ... मूला
* सौरभ शुक्ला ... कैलाश
* मनोज बाजपेयी ... मान सिंह
* रघुवीर यादव ... माधो
* राजेश विवेक ... बाबा मुस्तकीम
* अनिरुद्ध अग्रवाल ... बाबु गुजर
* गोविन्द नामदेव ... ठाकुर श्री राम
* शेखर कपूर ... केमियो अभिनय में लॉरी चालक
## नामांकन और पुरस्कार
### [[फ़िल्मफ़ेयर पुरस्कार]]
* 1997 - फ़िल्मफ़ेयर सर्वश्रेष्ठ निर्देशक पुरस्कार - शेखर कपूर
## सन्दर्भ

## बाहरी कड़ियाँ
*
*
अन्तरराष्ट्रीय युवा दिवस

**अन्तरराष्ट्रीय युवा दिवस** (International Youth Day) पूरे विश्व में 12अगस्त को मनाया जाता है। पहली बार सन २००० में इसका आयोजन आरम्भ किया गया था। 12अगस्त को युवा दिवस मनाते हैं।

## इन्हें भी देखें
* राष्ट्रीय युवा दिवस (भारत)
* विश्व युवा दिवस (वर्ल्ड यूथ डे)

## बाहरी कड़ियाँ
* International Youth Day information on the United Nations website

दिवस, अन्तर्राष्ट्रीय युवा
देवनूर महादेव

**देवनूर महादेव** (१९४८) कन्नड़ के सुप्रसिद्ध साहित्यकार हैं। उनका जन्म कर्नाटक में नंजगुड़ा तालुक के देवनूर ग्राम में हुआ था। उनका पहला कहानी संग्रह द्यावानूरु १९७३ में प्रकाशित हुआ। १९८१ में प्रकाशित उनके उपन्यास औडालाला को भारतीय भाषा परिषद द्वारा तथा कर्नाटक सरकार द्वारा राज्योत्सव प्रशस्ति से सम्मानित किया गया है। उनके लघु उपन्यास कुसुमबाले को साहित्य अकादमी का पुरस्कार प्राप्त हुआ है। 
## सन्दर्भ


श्रेणी:कन्नड़ साहित्यकार
श्रेणी:साहित्य अकादमी द्वारा पुरस्कृत कन्नड़ भाषा के साहित्यकार
नंदकिशोर आचार्य

नंदकिशोर आचार्य (३१ अगस्त १९४५) हिन्दी के सुप्रसिद्ध साहित्यकार हैं। इनका जन्म बीकानेर में हुआ। तथागत (उपन्यास), अज्ञेय की काव्य तितीर्षा, रचना का सच और सर्जक का मन (आलोचना) देहांतर और पागलघर (नाटक), जल है जहाँ। वह एक समुद्र था, शब्द भूले हुए, आती है मृत्यु (कविता संग्रह) उनकी प्रमुख रचनाएँ हैं। उन्हें राजस्थान साहित्य अकादमी के सर्वोच्च मीरा पुरस्कार से भी सम्मानित किया जा चुका है। 
 

इनका संबंध राजस्थान से है नंद किशोर आचार्य को हिन्दी का साहित्य अकादमी पुरस्कार भी दिये जाने का ऐलान किया गया है
इनकी कविता " छीलते हुए अपने को " साहित्य अकादमी पुरस्कार(हिंदी)(2019) के लिए चुना गया है। और यह सुन्दर नाटक *हस्तिनापुर* के भी रचियता है।

## सन्दर्भ


श्रेणी:हिन्दी गद्यकार
श्रेणी:हिन्दी कवि
श्रेणी:जीवित लोग
श्रेणी:1945 में जन्मे लोग
श्रेणी:राजस्थानी लोग
आले अहमद सुरूर

आले अहमद सुरूर (9 सितंबर 1911) उर्दू के सुप्रसिद्ध साहित्यकार हैं। उनका जन्म बदायूँ में हुआ। पहला कविता संग्रह सल सबिल 1935 में प्रकाशित हुआ। नए और पुराने चिराग, तनक़ीद क्या है, अदब और नज़रिया, (आलोचनात्मक निबंध) ख़्वाब बाकी है (आत्मकथा) आदि रचनाओं के रचयिता आले अहमद को उत्तर प्रदेश उर्दू अकादमी, साहित्य अकादमी, इक़बाल पुरस्कार तथा पद्म भूषण (1991) से सम्मानित किया जा चुका है। 
## सन्दर्भ

श्रेणी:साहित्य अकादमी द्वारा पुरस्कृत उर्दू भाषा के साहित्यकार
श्रेणी:1911 में जन्मे लोग
श्रेणी:1912 में जन्मे लोग
के शिवा रेड्डी

के शिवा रेड्डी (१९४३) तेलुगु के सुप्रसिद्ध कवि हैं। उनका जन्म आंध्र प्रदेश के कारुमुरिवारी पालम गाँव में हुआ। उनके छे कविता संग्रह प्रकाशित हुए हैं। रक्तम सूर्युदु के लिए उन्हें फ्री वर्स फ़्रंट पुरस्कार से अलंकृत किया गया। १९८९ में उन्हें मोहना ओ मोहना कविता संग्रह के लिए साहित्य अकादमी द्वारा पुरस्कृत किया गया। वे हैदराबाद में रहते और काम करते हैं। 
## सन्दर्भ


श्रेणी:तेलुगु साहित्यकार
खडगराज गिरि

खडगराज गिरि नेपाली साहित्यकार हैं। 
## सन्दर्भ


श्रेणी:नेपाली साहित्यकार
खुर्शीद आलम

खुर्शीद आलम (१ जुलाई १९५७) उर्दू के जाने माने साहित्यकार हैं। वे अपने काहनी संग्रह आधे अधूरे के लिए उर्दू अकादमी द्वारा पुरस्कृत किए जा चुके हैं। उनकी आठ दस पुस्तकें प्रकाशित हुई हैं। 
## सन्दर्भ


श्रेणी:उर्दू साहित्यकार
चंद्रकान्ता

चंद्रकांता (१९३८) हिन्दी की जानी मानी लेखिका है। उनके लेखन का प्रारंभ १९६६ से हुआ जब उनकी पहली कहानी 'खून के रेशे' कल्पना में प्रकाशित हुई। आठ साल बाद उनका पहला कहानी संग्रह 'सलाखों के पीछे' प्रकाशित हुआ। इसके छे साल बाद उनका पहला उपन्यास 'अर्थान्तर' प्रकाशित हुआ। वे दो सौ से अधिक कहानियों की रचना कर चुकी हैं। उनकी कहानियों के १३ संग्रह, ७ उपन्यास और १ कविता संग्रह प्रकाशित हो चुके हैं। इनमें 'पोशनूल की वापसी', 'ऐलान गली ज़िन्दा है', 'यहाँ वितस्ता बहती है' तथा 'अपने अपने कोणार्क' काफी चर्चित रहे। कश्मीर की केसरी आबोहवा में पली बढ़ी चंद्रकांता की कहानियों में वहां की सभ्यता और संस्कृति का अंदाज सहज समाया हुआ है। वे वहाँ के लोक और लोक संस्कृति की गहरी पहचान रखती हैं और उनकी लेखनी इसे मर्मभेदी सफलता के साथ व्यक्त करती है। 

आज के दौर की सुप्रसिद्ध कथा लेखिका चंद्रकांता का २००१ में प्रकाशित उपन्यास 'कथा सतीसर', कश्मीर के वृहत्तर इतिहास के बेबाक चित्रण के लिये जाना जाता है। इसके लिए चंद्रकांता को २००५ में बिड़ला फाउंडेशन के व्यास सम्मान से विभूषित किया गया है। उनकी रचनाओं के विश्व की अनेक भाषाओं में अनुवाद हो चुके हैं। 
## सन्दर्भ


श्रेणी:हिन्दी गद्यकार
जगन्नाथ प्रसाद दास

**जगन्नाथ प्रसाद दास** (१९३६) ओड़िया के प्रसिद्ध कवि व नाटककार हैं। उनका पहला कविता संग्रह प्रथम पुरुष १९७१ में प्रकाशित हुआ था। उन्होंने ओड़िया चित्रकला पर शोध किया है। उनके अन्य *सबु मृत्यु जे जाहार*, *निर्जनता*, *सबा शेष लोक* और *असंगत* नाटक प्रकाशित हुए हैं। १९१९ में *[[आह्निक]]* कविता संग्रह पर उन्हें साहित्य अकादमी द्वारा सम्मानित किया गया है।
 
## सन्दर्भ


श्रेणी:1936 में जन्मे लोग
श्रेणी:जीवित लोग
श्रेणी:सरस्वती सम्मान से सम्मानित

श्रेणी:साहित्य अकादमी द्वारा पुरस्कृत ओड़िया भाषा के साहित्यकार
जीवनानन्द दास

**जीवनानन्द दास** (१७ फ़रवरी १८९९- २२ अक्तुबर १९५४) बोरिशाल (बांग्लादेश) में जन्मे बांग्ला के सबसे जनप्रिय रवीन्द्रोत्तर कवि हैं। उन्हें १९५५ में मरणोपरान्त **श्रेष्ठ कविता** के लिए साहित्य अकादमी पुरस्कार से सम्मानित किया गया। १९२६ में उनका पहला कविता संग्रह प्रकाशित हुआ। **झरा पालक**, **धूसर पांडुलिपि**, **बनलता सेन**, **महापृथिबी**, **रूपसी बांगला** आदि उनकी बहुचर्चित कृतियाँ हैं। 

रबीन्द्रनाथ के रुमानी कविता के प्रभाव को अस्वीकार कर उनहोनें अपना ही एक अलग काव्यभाषा का जन्म दिया जो पहले पाठक-समाज को गवारा नहीं था। परन्तु २०वीं सदी के शेष भाग से वह उभर कर आयें और पाठक के दिलोदिमाग को चा गये। पहले तो रबीन्द्रनाथ भी उनके काव्यभाषा के खिलाफ कटु आलोचना किये थे। उनके जीवनकाल में वह केवल २६९ कवितायें प्रकाश कर पाये थे जिसमें १६२ था उनके प्रकाशित संकलनों में। उनके मृत्यु के बाद उनके सारे अप्रकाशित कवितायें प्रकाश होने के पश्चात यह संख्या ८०० से भी ज्यादा हो चुका है। यंहा तक की उनके घर से १२ अप्रकाशित उपन्यास मिले जो अपने-आप में अभिनव था। इसके अलावे ३५ कहानियाँ भी मिलीं।

उनका पारिवारिक जीवन बहुत ही दुखद था। १९५४ में जब एकदिन वह कोलकाता के ट्राम से कुचले पाये गये तो लोगों का मानना था कि वह आत्महत्या कर लिये हैं।

## कृतियाँ
***काव्यग्रन्थ***
* झरा पालोक (१९२७)
* धूसर पाण्दुलिपि (१९३६)
* वनलता सेन (१९४२)
* महापृथिबी (१९४४)
* सातटि तारार तिमिर (१९४८)
* श्रेष्ठो कविता (१९५४)
* रूपसी बांगल (१९५७)
* बेला अबेला कालबेला (१९६१)
* सुदर्शना (१९७३)
* आलो पृथिबी (१९८१)
* मानव बिहंगम (१९७९)
* अप्रकाशितो एकान्नो (१९९९)
* कवितासमग्र जीवनानंद। देबीप्रसाद बन्द्योपाध्याय सम्पादित (१९९३ एवम १९९९)
***उपन्यास***
* माल्यवान
* पूर्णीमा
* कल्याणी
* चारजोन
* बिभाव
* मृणाल
* निरूपमयात्रा
* कारुवासना
* जीवनप्रणाली
* विराज
* प्रेतिनीर
* सुतीर्थो
* बासमोतीर उपाख्यान
***प्रबन्ध-निबन्ध-आलोचना***
* प्रबन्धसमग्र जीवनानंद। फैजुल लतिफ सम्पादित।
* प्रकाशितो ओ अप्रकाशितो जीवनानंद। अबु हसन शहरियार सम्पादित

## सन्दर्भ

* क्लिनटन बि सिलि रचित ए पोयट अपार्ट (१९९०)
* क्लिनटन बि सिलि रचित सेन्ट औफ सान (२००८)
* जो विनटर रचित नेकेड लोनलि हैन्ड (२००३)
* अम्बुज बसु रचित एकटि नक्षत्र आसे (१९६५)
* संजय भट्टाचार्या रचित कवि जीवननंद (१९७०)
* गोपालचन्द्र राय रचित जीवनानंद (१९७१)
* अबदुल मन्नान सैयद रचित शुद्धात्मा कवि (१९७२)
* बीरेन्द्र भट्टाचर्या रचित जीवननंद (१९७३)
* शास्वत बसु रचित कवि जीवननंद (१९७५)
* आसदुज्जमान रचित जीवनशिल्पी जीवनानंद (१९७६)
* बिजोनकान्ति सरकार रचित रूपोसी बांगलार कवि (१९७९)
* पूर्णेन्दु पत्री रचित रूपोसि बांगलार दुइ कवि (१९८०)
* अजित घोष रचित काचेर मानुष (१९८३)
* अमलेन्दु बसु रचित जीवनानंद (१९८४)
* सुचेता मित्र रचित आमि सेइ पुरोहित (१९८५)
* मलय रायचौधुरी रचित पोस्टमडर्न जीवनानंद (२०००)
* हिमवन्तो बन्द्योपाध्याय रचित आमार जीवनानंद (२००५)

## बाहरी कड़ियाँ
* जीवनानंद की कवितायें
* रविन्द्रनाथ के बाद के बदलाव
* नवोत्तरकाल की कवितायें
* जीवनानंद की पुस्तकें डाउनलोड करने कि सुविधायें 
* जीवनानंदके जीवनगाथा

श्रेणी:बांग्ला साहित्यकार
श्रेणी:कवि
कुमार अंबुज

**कुमार अंबुज** (13 अप्रैल 1957) हिन्दी के सुप्रसिद्ध, चर्चित कवि हैं। उनका पहला कविता संग्रह 'किवाड़' (1992), जिसकी शीर्षक कविता को भारत भूषण अग्रवाल पुरस्कार मिला। 'क्रूरता' (1996), दूसरा कविता संग्रह है। उसके बाद 'अनंतिम' (1998), 'अतिक्रमण' (2002) और 'अमीरी रेखा' (2011) कविता संग्रह विशेष रूप से चर्चित हुए हैं। अलग और प्रशंसित शिल्प-कथ्य की अनेक कहानियाँ पत्र पत्रिकाओं में प्रकाशित हैं, जो संग्रहाकार 'इच्छाएँ' (2008) में आईं। कविता के लिए भारत भूषण अग्रवाल पुरस्‍कार, श्रीकांत वर्मा सम्‍मान, गिरिजा कुमार माथुर सम्‍मान, केदार सम्मान, माखनलाल चतुर्वेदी पुरस्‍कार और वागीश्‍वरी पुरस्‍कार प्राप्‍त हुए हैं। हिन्‍दी और अंग्रेजी में प्रकाशित अनेक प्रतिनिधि संचयनों में कविताऍं/कहानियाँ शामिल। कुछ कविताऍं और कहानियाँ विभिन्‍न पाठयक्रमों में शरीक। इस तरह कुल पाँच कविता संग्रह, एक कहानी संग्रह और दो डायरी एवं निबंध संग्रह प्रकाशित हैं। 2012 में किताबघर प्रकाशन की बहुचर्चित सीरीज 'कवि ने कहा' अंतर्गत चयनित कविताओं का संकलन और राजकमल प्रकाशन की प्रतिष्ठ सीरीज'प्रतिनिधि कविताएँ' अंतर्गत 2014 में संग्रह प्रकाशित है। 'मनुष्य का अवकाश' वैचारिक लेखों की पुस्तक है। डायरी और सर्जनात्मक टिप्पणियों की पुस्तक 'थलचर' 2016 में आई है। 
एक कहानी संग्रह और एक कविता संग्रह अभी यंत्रस्थ हैं। 

कुछ चर्चित और अन्‍य भाषाओं में अनूदित शताधिक कविताऍं हैं। जैसे-'क्रूरता, चंदेरी, जंजीरें, भरी बस में लाल साफेवाला आदमी, चुंबक, तुम्‍हारी जाति क्‍या है, अक्‍तूबर का उतार, अकेला आदमी, नागरिक पराभव, किवाड़, चाय की गुमटी, साध्वियां, प्रधानमंत्री और शिल्‍पी, होम्‍योपैथी, कोई मांजता है मुझे, मेरा प्रिय कवि, भाषा से परे, खाना बनाती स्‍त्रियां, नयी सभ्‍यता की मुसीबत' आदि। इसी तरह 'माँ रसोई में रहती है', 'सनक', 'एक दिन मन्‍ना डे' जैसी अनेक कहानियाँ चर्चित, रंगमंच हेतु रूपांतरित और अन्‍य भाषाओं में अनूदित हुई हैं।

## सन्दर्भ
 

श्रेणी:हिन्दी कवि
इक़बाल मजीद

**इक़बाल मजीद** १९६० के बाद उभरे उर्दू कथाकारों में विशेष स्थान रखते हैं। उनके दो कथासंग्रह *भीगे ५० लोग* तथा *हलफ़िया बयान* प्रकाशित हुए हैं। उन्होंने रेडियो के लिए बहुत से नाटक लिखे हैं जिनमें से कुछ पुरस्कृत भी हुए हैं। 
## सन्दर्भ

श्रेणी:उर्दू साहित्यकार
जे बी मोरायश

**जे बी मोरायश** (१९३३) कर्नाटक के कल्लामुंडकूर नगर में जन्मे कोंकणी साहित्यकार हैं। उनका पहला कविता संग्रह *नोंनी व्होकोले* नाम से तथा पहला कहानी संग्रह *कोशेददान* नाम से १९७७ में प्रकाशित हुआ। उन्हें १९८५-८६ में कोंकणी भाषा में लिखे गए *भितरलें तूफान* के लिए साहित्य अकादमी द्वारा सम्मानित किया गया। 
## सन्दर्भ


श्रेणी:कोंकणी साहित्यकार
पी वी नरसा रेड्डी

पी वी नरसा रेड्डी (१९४५) तेलुगु के प्रसिद्ध साहित्यकार हैं। उनका एक शोध ग्रंथ, एक निबंध संग्रह और एक कहानी संग्रह प्रकाशित हुआ है। कई तेलुगु कहानियों के हिन्दी अनुवाद भी हुए हैं। उन्हें कई सम्मानों से अलंकृत किया गया है। 
## सन्दर्भ


श्रेणी:तेलुगु साहित्यकार
मनजीत कौर भाटिया

मनजीत कौर भाटिया (२८ अप्रैल १९६१) साहित्य अकादमी दिल्ली में कार्यरत पंजाबी लेखिका हैं। उन्होंने पंजाबी से हिन्दी में अनुवाद के भी कार्य किए हैं। 
## सन्दर्भ


श्रेणी:पंजाबी साहित्यकार
मनजीत टिवाणा

**मनजीत टिवाणा** (१९४७) पंजाबी के प्रसिद्ध रचनाकार हैं। उनकी पहली रचनाएँ अमृता प्रीतम द्वारा संपादित नागमणि में प्रकाशित हुईं। इलहाम, इल्ज़ाम और उणींदा वर्तमान उनके चर्चित कविता संग्रह हैं। उणींदा वर्तमान के लिए उन्हें १९९० का साहित्य अकादमी पुरस्कार दिया गया है। सावित्री (प्रबंध काव्य) और सतमंज़िला समुद्र (उपन्यास) भी उनकी प्रमुख कृतियों में से हैं। 
## सन्दर्भ


श्रेणी:साहित्य अकादमी द्वारा पुरस्कृत पंजाबी भाषा के साहित्यकार
श्रेणी:पंजाबी कवि
श्रेणी:पंजाबी भाषा के कवि
श्रेणी:1947 में जन्मे लोग
श्रेणी:जीवित लोग
मीना काकोडकर

मीना काकोडकर (२१ सितंबर १९४४) कोंकणी की जानी मानी लेखिका है। उनका जन्म गोवा में पोलोलम नामक स्थान पर हुआ। डोगर चन्वला, सपन फुलां कहानी संग्रह तथा सत्कान्तलों जादूगर (बाल नाटक) उनकी प्रमुख कृतियाँ हैं। उन्हें १९९१ में साहित्य अकादमी के पुरस्कार से सम्मानित किया गया है। 
## सन्दर्भ


श्रेणी:कोंकणी साहित्यकार
ज़किया ज़ुबैरी

**ज़किया ज़ुबैरी** (१ अप्रैल १९४२) ब्रिटेन की प्रवासी हिन्दी लेखिका और राजनयिक हैं। उन्होंने भारत एवं पाकिस्तान की अनेक साहित्यिक एवं सांस्कृतिक संस्थाओं के विकास का काम किया है। उनका जन्म लखनऊ में हुआ और बचपन आज़मगढ़ में बीता। प्रारंभिक शिक्षा आज़मगढ़ की सरकारी कन्या पाठशाला में हुई। सातवीं कक्षा के बाद इलाहाबाद के सरकारी स्कूल में पढ़ाई हुई। इंटरमीडियेट में अपने महाविद्यालय की यूनियन की अध्यक्ष बनीं और बनारस हिंदू विश्वविद्यालय से स्नातक की डिग्री प्राप्त की। उन्हें बचपन से ही चित्रकला एवं कविता व कहानी लिखने का शौक रहा है। वे लंदन में एशियन कम्यूनिटी आर्ट्स नाम की संस्था की अध्यक्षा हैं जिसके द्वारा वे नृत्य, संगीत, गीत एवं लेखन क्षेत्र में बहुत से नये नर्तकों, गायकों, एवं लेखकों को लंदन में मंच प्रदान कर चुकी हैं। वे भारत एवं पाकिस्तान से लंदन आने वाली साहित्यिक एवं सांस्कृतिक हस्तियों के सम्मान में समारोह आयोजित और कथा यू॰के॰ के साथ मिल कर अनेक कार्यक्रमों का आयोजन भी करती हैं। 

वे ब्रिटेन की लेबर पार्टी के सक्रिय सदस्या हैं। लेबर पार्टी के टिकट पर आप दो बार चुनाव जीत कर काउंसलर निर्वाचित हो चुकी हैं। वर्तमान में वे लंदन के बारनेट संसदीय क्षेत्र के कॉलिंडेल वार्ड की पहली और एकमात्र मुस्लिम महिला काउंसलर हैं। 

श्रेणी:ब्रिटेन के प्रवासी हिंदी लेखक
मोहम्मद मांकड

**मोहम्मद मांकड** (गुजराती: મોહમ્મદ માંકડ, जन्म: 13 फ़रवरी 1928) गुजराती भाषा के जाने माने साहित्यकार हैं। उनका जन्म गुजरात में भावनगर जिले के पलियाड गाँव में हुआ था। उनके अनेक गुजराती उपन्यास और कहानी संग्रह प्रकाशित हो चुके हैं। गुजरात सरकार व अन्य संस्थाओं की ओर से उन्हें पुरस्कृत व सम्मानित भी किया जा चुका है। 
## सन्दर्भ

श्रेणी:गुजराती साहित्यकार
नारायण बी आर

**नारायण बी आर** (या बी आर नारायण) (२४ फ़रवरी १९२८) कन्नड़ से हिन्दी अनुवाद के क्षेत्र में एक प्रसिद्ध नाम है। उनका जन्म बैंगलूर के कंबीपुर नामक स्थान में हुआ। कन्नड़ से हिन्दी में किए गए उनके मास्ति, कारंत, भैरप्पा और अनंतमूर्ति के अनेक अनुवाद प्रशंसित और चर्चित रहे हैं। उन्हें उत्तर प्रदेश हिन्दी ग्रंथ अकादमी तथा भारतीय भाषा परिषद द्वारा पुरस्कृत भी किया गया है। 
## सन्दर्भ


श्रेणी:कन्नड़ साहित्यकार
भविलाल लामिछाने

**भविलाल लामिछाने** (जन्म: १९५०, डिगबोई, आसाम) नेपाली साहित्य के अग्रणी आधुनिक युवा कवि हैं। उनका एक कविता संग्रह अनागत नाम से प्रकाशित हुआ है।

## सन्दर्भ


श्रेणी:भारतीय साहित्यकार
श्रेणी:1950 में जन्मे लोग
श्रेणी:असम के लोग
संतोष जैन

हिन्दी से एम ए संतोष जैन १९७० से १९७४ तक रंगमंच पर अभिनय से जुड़ी रहीं। आकाशवाणी के लिए नियमित रूप से लिखती रही हैं। रुपकों में विशेष योग्यता। 
## सन्दर्भ
राजेन्द्र प्रसाद मिश्र

राजेन्द्र प्रसाद मिश्र (6अप्रैल 1955) ओड़िया से हिन्दी अनुवाद के लिए जाने जाते हैं। उनका जन्म रायरंगपुर मयूरभंज उड़ीसा में हुआ था। वे अब तक लगभग 84 उड़िया किताबों का हिन्दी अनुवाद कर चुके हैं। उनका फणीश्वरनाथ रेणु तथा गोपीनाथ महंति पर किया गया शोधकार्य भी अत्यंत महत्वपूर्ण माना जाता है।

## सन्दर्भ


श्रेणी:ओड़िया साहित्यकार
फर्न

thumb|right|250px|left|फर्न
**पर्णांग** या **फर्न** एक अपुष्पक पौधा है। इसको जड़, तना, पत्ती तीन-भागों में बाँटा जा सकता है। यह बीजाणुधानियों से बीजाणु उत्पन्न करता है। इसीसे नये पौधों की उत्पत्ति होती है। वे बीजाणुधानियाँ पत्तियों में पाई जाती हैं जो ध्यानपूर्वक देखने पर दिखाई देती हैं।
## चित्रदीर्घा

File:Adiantum lunulatum W IMG_2336.jpg|*[[Adiantum lunulatum]]*
Image:Fern.jpg|Fern leaf, probably *Blechnum nudum*
Image:Tree Fern.jpg|A tree fern unrolling a new frond
Image:Fern02.jpg|Tree fern, probably *Dicksonia antarctica*
Image:Ferns.jpg|Tree ferns, probably *Dicksonia antarctica*
Image:Haeckel Filicinae 92.jpg|"Filicinae" from Ernst Haeckel's *[[Kunstformen der Natur]]*, 1904
Image:Oaxaca fern.jpg|Unidentified tree fern in Oaxaca
Image:Tree Fern Spores.jpg|Tree Fern Spores San Diego, CA
Image:Fern-leaf-oliv.jpg|Leaf of fern
Image:Fern leaves.jpg|Unidentified fern with spores showing in Rotorua, NZ.
Image:CowellFerns.JPG|Ferns in one of many natural Coast Redwood undergrowth settings Santa Cruz, CA.
Image:Asplenium_marinum_Moore38.png|Nature prints in The Ferns of Great Britain and Ireland used fronds to produce the plates
Image:Spiraled fern.JPG|A young, newly formed fern frond
File:FernBedInForest.jpg|Fern bed under a forest canopy in woods near Franklin, Virginia
File:Pyrrosia piloselloides duit-duit.jpg|*Pyrrosia piloselloides*, Dragon's Scale, in Malaysia
File:Samambaia_fern.jpg|Fern growing on a wall
File:Fern Spores.jpg|Spores of Dryopteris filix-mas


## इन्हें भी देखें
* टेरिडोफाइटा

श्रेणी:वनस्पति विज्ञान
सुरेश सलिल

सुरेश सलिल (जन्म १९४२) हिन्दी के समर्थ कवि, आलोचक और साहित्यिक इतिहास के गहन अध्येता हैं। गणेश शंकर विद्यार्थी के कृतित्व और व्यक्तित्व पर अनेक प्रकाशनों के अतिरिक्त एक कविति संग्रह खुले में खड़े होकर प्रकाशित हुआ है। बच्चों व किशोरों के लिए भी इन्होंने कई किताबें प्रकाशित की हैं। 
## सन्दर्भ


श्रेणी:हिन्दी कवि
वसंत देव

वसंत देव मराठी के सुप्रसिद्ध नाटककार तथा मराठी से हिन्दी के कुशल अनुवादक के रूप में प्रसिद्ध हैं।
## सन्दर्भ

श्रेणी:मराठी साहित्यकार
श्रेणी:फ़िल्मफ़ेयर पुरस्कार विजेता
श्रेणी:1929 में जन्मे लोग
श्रेणी:१९९६ में निधन
विजया मुखोपाध्याय

विजया मुखोपाध्याय (११ मार्च १९३७) बांग्ला भाषा की प्रसिद्ध कवयित्री हैं। उनका जन्म बांग्लादेश के ढाका नगर में विक्रमपुर गाँव में हुआ था। आमार प्रभूर जन्म, यदि शर्तहीन, भेंगे जाय अनंत, बादाम, उड़ंत, नामाबलि, दांडाओ तर्जनी उनके प्रमुख काव्य संग्रह हैं। एक संपूर्ण संकलन विजया मुखोपाध्यायेर श्रेष्ठ कविता भी प्रकाशित हुआ है। विश्व की अनेक भाषाओं में उनकी कविताओं का अनुवाद हुआ है। 
## सन्दर्भ


श्रेणी:बांग्ला साहित्यकार
शफ़ी मशहदी

शफ़ी मशहदी उर्दू के प्रसिद्ध साहित्यकार हैं। शाखे लहू और सब्ज़ परिंदों का सफ़र (कहानी संग्रह), तथा दोपहर के बाद (नाटक) उनकी प्रमुख कृतियाँ हैं। वे बिहार तथा उत्तर प्रदेश की उर्दू अकादमी द्वारा सम्मानित हो चुके हैं। 
## सन्दर्भ


श्रेणी:उर्दू साहित्यकार
शिवप्रकाश एच एस

शिवप्रकाश एच एस नई पीढ़ी के समर्थ कन्नड़ कवि हैं। उन्होंने इतिहास के वर्तमान में नई दृष्टि से देखने की कोशिश की है। मिलरेप और मलेबिद्द नेलदल्लि उनकी प्रमुख कृतियाँ हैं। 
## सन्दर्भ


श्रेणी:कन्नड़ साहित्यकार
ताड़

**ताड़** (Palm) एकबीजपत्री वृक्ष है। इसकी 6 प्रजातियाँ होती हैं। यह अफ्रीका, एशिया तथा न्यूगीनी का मूल-निवासी है। इसका तना सीधा, सबल तथा शाखाविहिन होता है। ऊपरी सिरे पर कई लम्बी वृन्त तथा किनारे से कटी फलकवाली पत्तियाँ लगी होती हैं। इसका फल काष्ठीय गुठलीवाला होता है। ताड़ के वृक्ष 30 मीटर तक हो सकते हैं।

ये पेड़ मुख्यता भारत में बिहार,बंगाल,झारखंड और पठारी क्षेत्रों में पाई जाती हैं। ये पेड़ सदाबहार वृक्ष होते हैं इनकी उचाई लगभग 45 से 50 मीटर तक होती हैं।
    
ताड़ की उपयोगिता के कारण इसे भारतीय नोट में स्थापित किया गया है जो इसकी विशिष्टता को दिखाता है । इस वृक्ष के हरेेक भाग(तना, पत्ता, जड़,फल, बिज,रस)का उपयोग अलग-अलग तरह से किया जा सकता है ।

## इन्हें भी देखें
*ग्रन्थताल (Borassus flabellifer L.)
*आरेकेसिए
## सन्दर्भ

श्रेणी:वनस्पति विज्ञान
अशोक रानाडे

अशोक रानाडे (२५ अक्टूबर १९३७) मराठी के सुप्रसिद्ध संगीत लेखक हैं। "संगाताचे सौंदर्यशास्त्र", "लोकसंगीत शास्त्र", "म्यूज़िक इन महाराष्ट्र" आदि उनकी प्रमुख कृतियाँ हैं। वे नेशनल सेंटर फ़ॉर परफ़ार्मिंग आर्ट्स, मुंबई में सहायक निर्देशक हैं। 

## सन्दर्भ

श्रेणी:मराठी साहित्यकार
जलकुम्भी

thumb|right|300px|जलकुम्भी
**जलकुम्भी** एक एकबीजपत्री, सपुष्पक जलीय पौधा है। जल की सतह पर तैरने वाले इस पौधे की प्रत्येक पत्ती का वृन्त फूला हुआ एवं स्पंजी होता है। इसमें पर्वसन्धियों से झुंड में रेशेदार जड़े लगी रहती हैं। इसका तना खोखला और छिद्रदार होता है। इसके फूलों को मंजरी कहते हैं। यह दक्षिण अमेरिका का मूल-निवासी है। यह दुनिया के सबसे तेज बढ़ने वाले पौधे में से एक है। यह अपनी संख्या को २ सप्ताह में ही देगुना करने की क्षमता रखता है। यह बहुत अधिक परिमाण में बीज उत्पन्न करता है तथा इसके बीजों में अंकुरण की क्षमता ३० वर्षों तक होती है।

श्रेणी:वनस्पति विज्ञान
कटहल

thumb|right|300px|कटहल का पेड़ और उस पर लगे फल

**कटहल** या **फनस** (वानस्पतिक नाम : *औनतिआरिस टोक्सिकारीआ* (Antiaris Toxicaria)) का वृक्ष शाखायुक्त, सपुष्पक तथा बहुवर्षीय वृक्ष है। यह दक्षिण एशिया तथा दक्षिण-पूर्व एशिया का देशज वृक्ष है। पेड़ पर होने वाले फलों में इसका फल विश्व में सबसे बड़ा होता है। फल के बाहरी सतह पर छोटे-छोटे काँटे पाए जाते हैं। इस प्रकार के संग्रन्थित फल को सोरोसिस कहते हैं।

कटहल बांग्लादेश और श्रीलंका का राष्ट्रीय फल है, जबकि भारतीय राज्यों केरल और तमिलनाडु में भी इसे राज्य फल का दर्जा दिया गया है। यह भारत की मूल उपज है, विशेषकर महाराष्ट्र, कर्नाटक और केरल राज्य में, जहां इसकी खेती 3,000 से 6,000 साल पहले से की जा रही है। 

कटहल के पत्ते १० सेमी से लेकर २० सेमी लम्बे कुछ चौड़े , किंचित अंडाकार और किंचित कालापनयुक्त हरे रंग के होते हैं। 
कटहल में पुष्प स्तम्भ और मोटी शाखाओं पर लगते हैं। पुष्प ५ सेमी से लेकर १५ सेमी तक लम्बे , २-५ सेमी गोल अंडाकार और किंचित पीले रंग के होते हैं। इसके फल बहुत बड़े-बड़े लम्बाई युक्त गोल होते हैं। उसके उपर कोमल कांटे होते हैं। फल लगभग २० किलो भार वाला होता है। कटहल के बीज बीज की मींगी वीर्यवर्धक , वात , पित्त तथा कफ नाशक होती है। मंदाग्नि रोग वालों को कटहल खाना छोड़ देना चाहिए। 

## बाहरी कड़ियाँ
*कटहल की सब्‍जी
*पश्चिमी देशों में शाकाहारी प्रवृत्ति को बढाने में एक महत्वपूर्ण भूमिका निभा रहा है कटहल

## सन्दर्भ

श्रेणी:फल
श्रेणी:वृक्ष
आद्रा, पुरुलिया

**आद्रा** (Adra) भारत के पश्चिम बंगाल राज्य के पुरुलिया ज़िले में स्थित एक नगर है।

## इन्हें भी देखें
* पुरुलिया ज़िला

## सन्दर्भ

श्रेणी:पश्चिम बंगाल के शहर
श्रेणी:पुरुलिया ज़िला
श्रेणी:पुरुलिया ज़िले के नगर
छिपकली

**छिपकली** (Lizard) स्क्वमाटा जीववैज्ञानिक गण के सरीसृप प्राणियों का एक पारवर्गी समूह है, जिसमें अंटार्कटिका के अलावा लगभग विश्व भर के हर बड़े भू-भाग में मिलने वाली लगभग ६००० ज्ञात जातियाँ शामिल हैं। ध्यान दें कि सर्प भी स्क्वमाटा गण के सदस्य होते हैं और छिपकली व सर्प दोनों एक ही पूर्वज के वंशज हैं लेकिन परिभाषिक रूप से सर्पों को छिपकली नहीं समझा जाता।

## शरीर
छोटे-छोटे शल्कों से ढँका शरीर सिर-गर्दन, धड़ और पूँछ चार भागों में बँटा होता है। धड़ में चार पैर होते हैं, जिनमें नखयुक्त अंगुलियाँ पाई जाती हैं। धड़ एवं पूँछ के जोड़ के अधरतल पर एक क्लोएका छिद्र होता है।

## इन्हें भी देखें
* साधारण घरेलू छिपकली
* गिरगिट
* स्क्वमाटा
* पारवर्गी

## सन्दर्भ

श्रेणी:सरीसृप
श्रेणी:छिपकलियाँ
श्रेणी:पारवर्गी समूह
झींगा

[अंगूठाकार|इन्फ्राऑर्डर [झींगा|कैरिडिया का झींगा पालेमॉन सेरेटस]]
एक **झींगा** एक क्रस्टेशियन (एक लंबा शरीर और मुख्य रूप से गति के तैराकी मोड के साथ शेलफिश का एक रूप-आमतौर पर डेकापोडा क्रम के कैरिडिया या डेंड्रोब्रांचियाटा से संबंधित है, हालांकि इस क्रम के बाहर कुछ क्रस्टेशियंस को "झींगा" के रूप में भी जाना जाता है। 

अधिक संकीर्ण परिभाषाएँ कैरिडिया तक, किसी भी समूह की छोटी प्रजातियों या केवल समुद्री प्रजातियों तक ही सीमित हो सकती हैं। एक व्यापक परिभाषा के तहत, *झींगा* झींगा का पर्याय हो सकता है, जो डंठल-आंखों वाले तैराकी क्रस्टेशियंस को लंबी, संकीर्ण मांसपेशियों वाली पूंछ (एबडोमेन्स) के साथ कवर करता है। झींगा जैसा दिखने वाला कोई भी छोटा क्रस्टेशियन एक कहलाता है। वे अपने पेट के नीचे तैराकों के साथ पैडल चलाकर आगे तैरते हैं, हालांकि उनकी बचने की प्रतिक्रिया आमतौर पर पूंछ के साथ बार-बार होती है जो उन्हें बहुत जल्दी पीछे की ओर ले जाती है। केकड़ों और झींगा मछलियों के पैर मजबूत होते हैं, जबकि झींगा के पैर पतले, नाजुक होते हैं जिनका उपयोग वे मुख्य रूप से पर्च करने के लिए करते हैं।

झींगा व्यापक और प्रचुर मात्रा में हैं। हजारों प्रजातियाँ हैं जो विभिन्न प्रकार के आवासों के लिए अनुकूलित हैं। वे अधिकांश तटों और मुहल्लों के साथ-साथ नदियों और झीलों में समुद्र तल के पास भोजन करते हुए पाए जा सकते हैं। शिकारियों से बचने के लिए, कुछ प्रजातियाँ समुद्र तल से पलट जाती हैं और तलछट में गोता लगाती हैं।[1] वे आम तौर पर एक से सात साल तक जीवित रहते हैं।[2] झींगा अक्सर अकेले रहते हैं, हालांकि अंडे देने के मौसम के दौरान वे बड़े समूह बना सकते हैं।

वे खाद्य श्रृंखला में एक महत्वपूर्ण भूमिका निभाते हैं और मछली पकड़ने से लेकर मछली पकड़ने तक कई प्रजातियों के लिए एक महत्वपूर्ण खाद्य स्रोत हैं। कई झींगा प्रजातियाँ खाने योग्य हैं, और उन्हें मानव उपभोग के लिए व्यापक रूप से पकड़ा और पाला जाता है। वाणिज्यिक झींगा पालन ने $50 मिलियन प्रति वर्ष के उद्योग का समर्थन किया है, और 2010 में झींगा का कुल वाणिज्यिक उत्पादन लगभग 7 मिलियन टन था। 2007 तक, झींगा पालन की फसलें जंगली झींगा की फसल से अधिक हो गईं। जब झींगा को जंगल में पकड़ा जाता है, तो अत्यधिक मछली पकड़ने से महत्वपूर्ण समस्याएँ उत्पन्न होती हैं, और जब झींगा पालन को बढ़ावा देने के लिए उनका उपयोग किया जाता है, तो प्रदूषण से झींगा पालन को नुकसान होता है।

*झींगा* शब्द से पता चलता है कि कई झींगा प्रजातियां छोटी होती हैं, लगभग  सेमी (0.79 इंच) लंबी होती हैं, लेकिन कुछ झींगा  सेमी (9.8 इंच) से अधिक होते हैं। बड़े *झींगे* के व्यावसायिक रूप से लक्षित होने की अधिक संभावना है और अक्सर झींगे के रूप में संदर्भित किया जाता है, विशेष रूप से राष्ट्रमंडल राष्ट्र और पूर्व ब्रिटिश उपनिवेशों में।
श्रेणी:साधारण आर्थ्रोपोडा नाम
श्रेणी:समुद्री खाद्य
श्रेणी:खाने योग्य क्रस्टेशिया
श्रेणी:वेबग्रंथागार साँचा वेबैक कड़ियाँ
ज्ञानेन्द्रिय

वातावरण के परिवर्तनों को ग्रहण करने वाले अंगो को **ज्ञानेन्द्रिय** कहते हैं। आँख, कान, नाक, जीभ, त्वचा प्रमुख ज्ञानेन्द्रिय हैं। आंख का सम्बन्ध दृष्टि से है। नाक द्वारा सूँघकर किसी वस्तु की सुगंध को ज्ञात किया जा सकता है। जीभ पर उपस्थित स्वाद कलिकाओं से भोजन के स्वाद की जानकारी प्राप्त होती है।

श्रेणी:तन्त्रिका तंत्र
*
म्यूकर

thumb|right|कवक
**म्यूकर** () एक प्रकार का कवक है। यह पौधा सड़ी-गली चीजों पर उगा रहता है। यह सफेद, मटमैला रंग का दिखाई पड़ता है। इसमें अनेक पतले-पतले सफेद कोमल कवक तन्तु पाये जाते हैं। यह कई शाखाओं में बँटकर कवक-जाल बनाते हैं। इसकी कवकजाल से पतली-पतली शाखायें निकलकर बाहर की ओर आती हैं। इसके ऊपर का अन्तिम सिरा फूलकर गोल हो जाता है जिसे बीजाणुधानी कहते हैं।

## इन्हें भी देखें
*म्यूकर माइकोसिस, एक कवक जनित दुर्लभ रोग 

श्रेणी:कवक
माँगुर

thumb|right|200px|मागुर
**मागुर** एक मछली है। यह साधारणतः मीठे एवं खारे जल में पाई जाती है। इसकी त्वचा शल्क रहित एवं धूसर काले रंग की होती है। डारसल फ़िन तथा एनल फिन क्रमशः ऊपर तथा नीचे कुछ दूर तक फैले होते हैं।

श्रेणी:जलचर
हरिता

thumb|वन में मॉस
right|thumb|300px|चट्टान पर हरिता (मॉस)
**हरिता** या **मॉस** (Moss) अपुष्पक पादप है। ब्रायोफाइटा वर्ग के इस प्रचलित पौधे में वास्तविक जड़ों का अभाव रहता है। यह सामान्यतः १ से १० से. मी. लम्बा होता है। यह छायादार एवं नम जगहों पर समुहों में उगता है। यह बिना जड़ का पौधा है। इसकी १२०० से अधिक जातियाँ हैं।

ब्रायोफाइटा के एक वर्ग मसाइ (Musci) या ब्रायोपसिडा (Bryopsida) के अंतर्गत लगभग १४००० जातियाँ पाई जाति हैं। ये पृथ्वी के हर भाग में पाए जाते हैं। ये छाया तथा सर्वथा नम स्थानों में पेड़ की छाल, चट्टानों आदि पर उगते हैं। इनके मुख्य उदाहरण स्फैग्नम (Sphagnum), (जो यूरोप के पीट में बहुत उगता है), एंड्रिया (Andreaea), फ्यूनेरिया (Funaria), पोलीट्राइकम (Polytrichum), बारवुला (Barbula) श् इत्यादि हैं।

## परिचय
मॉस एक छोटा सा एक या दो सेमी ऊँचा पौधा हैं, इसमें जड़ों के बजाय मूलामास (Rhizoid) होते हैं जो जल तथा लवण लेने में मदद करते हैं। तना पतला, मुलायम और हरा होता है, इनपर छोटी छोटी मुलायम पत्तियाँ धनी तरह से लगी होती हैं जिसके कारण मॉस पौधों का समूह एक हरे मखमल की चटाई जैसा लगता है। प्रजनन के हेतु इन पौधों में स्त्रीधानी (Archegonium) तथा प्रधानी में नर युग्मक बनते हैं जो इसके बाहर आकर अपनी दो बाल जैसी पक्षाभिका (Celia) की मदद से पानी में तैरकर स्त्रीधानी तक पहुँचते हैं और उसके अंदर मादा युग्मक से मिल जाते हैं। गर्भाधान के पश्चात्‌ बीजाणु उद्भिव या कैप्सूल बनता है जिसके अंदर छोटे छोटे हजारों बीजाणु बनते हैं। ये बीजाणु हवा में तैरते हुए पृथ्वी पर इधर उधर बिखर जाते हैं और एक नए आकार को जन्म देते हैं। इन्हें प्रथमतंतु (Protonema) कहते हैं। ये जल्दी ही नए मॉस पौधे को जन्म देते हैं।

मॉस मिट्टी का निर्माण करते हैं। उनकी छोटी छोटी यूलिकाएँ धीरे धीरे कार्य करती हुई चट्टानों को छोटे छोटे कणों में तोड़ देती हैं। समय पाकर वे पत्थरों को धूल में परिणत कर देते हैं। इनकी पत्तियाँ वायु के धूलकणों को रोककर धीरे धीरे मिट्टी को गहरी बना देती हैं। मॉस वर्षा के जल को भी रोक रखता है। इससे मिट्टी गीली रहती है जहाँ अन्य पौधे आकर रुक जाते और पनपते हैं। मिट्टी में जल को रोककर मॉस बाढ़ से भी बचाते हैं। मॉस के बारबार उगने और मर जाने से वहाँ समय पाकर पीट नामक कोयला बनता है जिसका व्यवहार जलावन के रूप में होता है। मिट्टी के साथ मिलकर मॉस उसे उपजाऊ भी बनाता है। मॉस से मिट्टी में जल रोक रखा जाता है। पीट के दलदल अनेक देशों, जैसे जर्मनी, स्वीडन, हॉलैंड आयरलैंड और संयुक्त राज्य अमरीका के अनेक भागों में पाए जाते हैं।

## सन्दर्भ

हरिता
नाक

[thumb|right|250px|[कुत्ता|कुत्ते की नाक]]
**नाक** रीढ़धारी प्राणियों में पाया जाने वाला छिद्र है। इससे हवा शरीर में प्रवेश करती है जिसका उपयोग श्वसन क्रिया में होता है। नाक द्वारा सूँघकर किसी वस्तु की सुगंध को ज्ञात किया जा सकता है।

श्रेणी:अंग
*
श्रेणी:मानव सिर और गर्दन
श्रेणी:श्वसन तंत्र
श्रेणी:मुखाकृति
श्रेणी:घ्राण तंत्र
श्रेणी:ज्ञानेन्द्रियाँ
सुमित्रा कुमारी सिन्हा

सुमित्रा कुमारी सिन्हा (१९१३-३० सितंबर १९९४) हिन्दी की लोकप्रिय कवयित्री तथा लेखिका थीं। उनका जन्म उत्तर प्रदेश के फ़ैज़ाबाद जिले में हुआ। स्वाधीनता आंदोलन में उनका सक्रिय योगदान रहा। कवि-सम्मेलनों में मधुर कंठ से कविता पाठ करने वाली सुमित्रा कुमारी सिन्हा आकाशवाणी लखनऊ से सम्बद्ध रही। उन्होंने बाल साहित्य के क्षेत्र में भी महत्वपूर्ण काम किया है। उनके पुत्र अजित चौधरी एक प्रतिभा संपन्न लेखक हैं। उनकी पुत्री कीर्ति चौधरी ने तार सप्तक की प्रसिद्ध कवियित्री के रूप में अपनी पहचान बनाई।

प्रमुख रचनाएँ- 

**कविता संकलन** - विहाग - १९४०, आशापर्व - १९४२, बोलों के देवता - १९५४।

**कहानी संग्रह** - अचल सुहाग - १९३९, वर्ष गाँठ - १९४२। 

**अन्य रचनाएँ** - पंथिनी, प्रसारिका, वैज्ञानिक बोधमाला, कथा कुंज, आँगन के फूल, फूलों के गहने, आंचल के फूल, दादी का मटका।

श्रेणी:हिन्दी कवि
श्रेणी:हिन्दी गद्यकार
हाइड्रा

thumb|right|जलव्याल
**जलव्याल** (हाइड्रा) निडेरिया संघ का जन्तु है। इस जलीय जन्तु का आकार कुछ मिलीमीटर का होता है तथा इनके अध्ययन के लिए सूक्ष्मदर्शी यंत्र की आवश्यकता पड़ती है। इनमें प्रजनन की क्रिया अलैंगिक जनन से होती है।तथा हाइड्रा में शरीर अनेक टुकड़ो में विभक्त हो जाता है तो प्रत्येक भाग बृद्धि कर के नए जीव में विकसित हो जाता है,यह भी अलैंगिक जनन की एक विधि है जिसे पुनरुद् भवन कहते है।इनके शरीर में अलग से मलोत्सर्ग प्रणाली नहीं होता है। इसके शरीर में बनने वाला उत्सर्जी पदार्थ विसरण विधि द्वारा शरीर से बाहर निकाल दिया जाता है।

श्रेणी:अकशेरुक
श्रेणी:प्राणी विज्ञान
फीता कृमि

**फीता कृमि** (Tapeworm) चपटे कृमियों के 'सेस्टोडा' (Cestoda) वर्ग का एक अकशेरुकी (Invertebrate) प्राणी है। यह मानव सहित विभिन्न रीढ़धारी (Vertebrate) प्राणियों के पाचन तंत्र में अंतःपरजीवी (Endoparasite) के रूप में निवास करता है। शारीरिक रूप से यह फीते (रिबन) के समान लंबा, चपटा और देहगुहाहीन (Acoelomate) होता है। इसमें द्विपार्श्व सममिति (Bilateral symmetry) पाई जाती है। आकार की दृष्टि से इसकी कुछ प्रजातियां 30 मीटर (लगभग 100 फीट) तक लंबी हो सकती हैं।

## शारीरिक संरचना और जनन
फीता कृमि का शरीर अनेक खंडों में विभाजित होता है। शरीर के प्रत्येक खंड को 'प्रोग्लोटिड' (Proglottid) कहा जाता है। इसकी सबसे बड़ी विशेषता यह है कि प्रत्येक प्रोग्लोटिड एक स्वतंत्र प्रजनन इकाई की तरह कार्य करता है, क्योंकि इनमें नर और मादा दोनों जनन अंग एक साथ मौजूद होते हैं (उभयलिंगी)। इसके सिर वाले हिस्से को 'स्कोलेक्स' (Scolex) कहा जाता है, जिसमें मौजूद चूसकों (Suckers) और हुक की सहायता से यह परपोषी (Host) की आंत की दीवारों से मजबूती से चिपका रहता है।

## संक्रमण और प्रभाव
मानव शरीर में फीता कृमि का संक्रमण मुख्य रूप से संक्रमित और अधपके मांस के सेवन से होता है। विशेष रूप से सूअर का अधपका मांस खाने से 'टीनिया सोलियम' (Taenia solium) नामक प्रजाति का संक्रमण फैलता है। जब कोई व्यक्ति संक्रमित मांस खाता है, तो कृमि के सिस्ट (Cyst) मानव आंत में पहुँचकर वयस्क फीता कृमि में विकसित हो जाते हैं और परपोषी के शरीर से अपना पोषण प्राप्त करने लगते हैं। इस संक्रमण से बचाव के लिए मांस को पूरी तरह से पकाकर खाना और स्वच्छता का विशेष ध्यान रखना आवश्यक माना जाता है।

## सन्दर्भ

श्रेणी:परजीवी
श्रेणी:चपटे कृमि
श्रेणी:जन्तु विज्ञान
स्वेद-ग्रन्थि

thumb|right|स्वेद-ग्रन्थि के लम्ब काट का चित्र
**स्वेद ग्रन्थि** स्तनधारियों के त्वचा में स्थित होते हैं। यह छिद्र द्वारा बाहर खुलती है। इसका कुंडलित भाग पसीना या स्वेद स्त्रावित करता है जिसमें जल, लवण एवं नाइट्रोजन युक्त वर्ज्य पदार्थ रहते हैं। यह शरीर में जल तथा लवण का संतुलन बनाने में सहायता करता है।

पसीना हमारे शरीर में मौजूद पसीने की ग्रंथियों से निकलता है। इन्हें एक्राइन स्वेद-ग्रन्थि/पसीना ग्रंथि (Eccrine Sweat Glands) कहते हैं। इंसान के शरीर पर 20 लाख  से  40 लाख तक पसीने की ग्रंथियां होती है। ये ग्रंथियां  पैर के तलवों , हथेली , मस्तक , गाल और काँख  Armpit  में सबसे ज्यादा होती है। इसलिए इन जगहों पर स्वेटिंग ज्यादा होती है।  पसीने में  99 % पानी और थोड़ी मात्रा में नमक , प्रोटीन और यूरिया होते है।  पसीना गंध रहित पानी होता है।

## सन्दर्भ

श्रेणी:ग्रन्थि
रहमान

* रहमान (अभिनेता) जो बॉलीवुड अभिनेता थे।
* रहमान राही जो कश्मीरी साहित्यकार हैं।
* अल्लाह रक्खा रहमान या ए आर रहमान जो हिन्दी फ़िल्मों के जाने माने संगीतकार हैं।
गोल्डन ग्लोब पुरस्कार

हर साल **हॉलीवुड फॉरेन प्रेस एसोसिएशन (एचएफपीए)** (हॉलीवुड विदेशी प्रेस संघ) मनोरंजन जगत में विशेष उपलब्धियों के लिए देशी-विदेशी कलाकारों, फिल्मों को गोल्डेन ग्लोब पुरस्कार से सम्मानित करता है। पहला गोल्डन ग्लोब पुरस्कार जनवरी १९४४ को लॉस एंजिल्स में आयोजित हुआ था। इस बार ११ जनवरी २००९ को बेवेरली हिल्टन होटल कैलिफोर्निया में दिया गया गोल्डन पुरस्कार ६६वाँ अवॉर्ड है। हर बार जनवरी में दिए जानेवाले इस अवॉर्ड को ९० अंतराष्ट्रीय पत्रकारों के मतों (वोट्स) के आधार पर दिया जाता है। ये पत्रकार हॉलीवुड और अमेरिका के बाहर के मीडिया द्वारा संबंद्धता प्राप्त होते हैं। अकादमी पुरस्कार (एकेडमी अवॉर्ड) की सीमा एक जनवरी से शुरू होती है लेकिन गोल्डन ग्लोब की एक अक्टूबर से।

श्रेणी:फ़िल्म पुरस्कार
दिवाला

जब कोई व्यक्ति या संस्था कानूनी रूप से घोषणा करती है कि वह अपने द्वारा लिये गये ऋण को चुकाने में असमर्थ है तो इसे **दिवाला** (bankruptcy) कहते हैं तथा उस व्यक्ति/संस्था को दिवालिया (bankrupt) कहा जाता है। कुछ स्थितियों में स्वयं ऋणदाता (creditors) ही अपने ऋणी को दिवालिया घोषित करने की कानूनी प्रक्रिया आरम्भ करते हैं।

## इन्हें भी देखें
* समापन

## बाहरी कड़ियाँ
* Bankruptcy Research Database (WebBRD)

श्रेणी:अर्थशास्त्र
हिन्द स्वराज

**हिन्द स्वराज**, गांधीजी द्वारा रचित एक पुस्तक का नाम है। मूल रचना सन १९०९ में गुजराती में थी। यह लगभग तीस हजार शब्दों की लघु पुस्तिका है जिसे गाँधी जी ने अपनी इंग्लैण्ड से दक्षिण अफ्रीका की यात्रा के समय पानी के जहाज में लिखी। यह इण्डियन ओपिनिअन में सबसे पहले प्रकाशित हुई जिसे भारत में अंग्रेजों ने यह कहते हुए प्रतिबन्धित कर दिया कि इसमें राजद्रोह-घोषित सामग्री है। इस पर गांधीजी ने इसका अंग्रेजी अनुवाद भी निकाला ताकि बताया जा सके कि इसकी सामग्री राजद्रोहात्मक नहीं है। अन्ततः २१ दिसम्बर सन १९३८ को इससे प्रतिबन्ध हटा लिया गया। हिन्द स्वराज का हिंदी और संस्कृत सहित कई भाषाओं में अनुवाद उपलब्ध है। संस्कृत अनुवाद डॉ प्रवीण पंड्या ने किया। हिंद स्वराज में गहरा सभ्यता विमर्श है।

## वर्ण्य विषय
वास्तव में, हिन्द स्वराज में महात्मा गांधी ने जो भी कहा है वह अंग्रेजो के प्रति द्वेष होने के कारण नहीं, बल्कि उनकी सभ्यता के प्रतिवाद में कहा है। गांधीजी का स्वराज दरअसल एक *वैकल्पिक सभ्यता का शास्त्र या ब्लू प्रिंट* है वह राज्य की सत्ता प्राप्त करने का कोई राजनैतिक एजेंडा या मेनिफेस्टो नहीं है।

इस पुस्तिका में बीस अध्याय हैं तथा दो संसूचियाँ (appendices) हैं। 

1. कांग्रेस और उसके कर्ता-धर्ता

2. बंग-भंग

3. अशांति और असन्तोष

4. स्वराज क्या है ?

5. इंग्लैंडकी हालत

6. सम्यताका दर्शन

7. हिन्दुस्तान कैसे गया ?

8. हिन्दुस्तानकी दशा-१

9. हिन्दुस्तानकी दशा-२

10. हिन्दुस्तानकी दशा-३

11. हिन्दुस्तानकी दशा-४

12. हिन्दुस्तानकी दशा-५

13. सच्ची सम्यता कौनसी ?

14. हिन्दुस्तान कैसे आज़ाद हो ?

15. इटली और हिन्दुस्तान

16. गोला-बारूद

17. सत्याग्रह − आत्मबल

18. शिक्षा

19. मशीनें

20. छुटकारा

परिशिष्ट-१

परिशिष्ट-२

## हिन्द स्वराज का सार
निष्कर्ष के रूप में गांधीजी पाठकों को बतलाते हैं कि -

:(1) आपके मन का राज्य स्वराज है।

:(2) आपकी कुंजी सत्याग्रह, आत्मबल या करूणा बल है।

:(3) उस बल को आजमाने के लिए स्वदेशी को पूरी तरह अपनाने की जरूरत है।

:(4) हम जो करना चाहते हैं वह अंग्रेजों को सजा देने के लिए नहीं करें, बल्कि इसलिए करें कि ऐसा करना हमारा कर्तव्य है। मतलब यह कि अगर अंग्रेज नमक-कर रद्द कर दें, लिया हुआ धान वापस कर दें, सब हिन्दुस्तानियों को बड़े-बड़े ओहदे दे दें और अंग्रेजी लश्कर हटा लें, तब भी हम उनकी मिलों का कपड़ा नहीं पहनेंगे, उनकी अंग्रेजी भाषा काम में नहीं लायेंगे और उनकी हुनर-कला का उपयोग नहीं करेंगे। हमें यह समझना चाहिए कि हम वह सब दरअसल इसलिए नहीं करेंगे क्योंकि वह सब नहीं करने योग्य है।

## इन्हें भी देखें
*हिन्दवी स्वराज

## बाहरी कड़ियाँ

* '''हिंद स्वराज''' (हिन्दी में ; अनुवादक : अमृतलाल ठाकोरदास नाणावटी)
* हिन्द स्वराज की प्रासंगिकता -डा० अमित कुमार शर्मा
* ‘हिंद स्वराज’ के बारे में (महात्मा गांधी, १९२१ में यंग इण्डिया में)
* चार पृष्ठों में हिंद स्वराज
* '''हिन्द स्वराज''' (भारतीय पक्ष)
* Hind Swaraj or Indian Home Rule (Complete Book Online, in English)
* 71 quotations from 'Hind Swaraj' (1938 edition)
* ‘हिन्दस्वराज’ में गांधी जी की शिक्षा नीति (प्रवक्ता)
* हिन्द स्वराज एक सशक्त विचार है : के. एन. गोविन्दाचार्य
* 'हिंद स्वराज' या 'हिंद स्वराज्य' ?
* हिन्द स्वराज की अनन्त यात्रा (संवाद सेतु)
* 'हिन्द स्वराज' और क्रेजी सभ्यता (डॉ मनोज कुमार राय)

श्रेणी:पुस्तकें
बांग्लादेश अवामी लीग

**बांग्लादेश अवामी लीग** (बांग्ला: বাংলাদেশ আওয়ামী লীগ: उर्दु से शाब्दिक अनुवाद) बांग्लादेश की मुख्यधारा का एक प्रमुख धर्मनिरपेक्ष राजनीतिक दल है। यह 1971 के बांग्ला असंतोष और विद्रोह का एक महत्वपूर्ण राजनीतिक उत्प्रेरक रहा है। 1984 के बाद से दल का नेतृत्व स्वर्गीय शेख मुजीबुर्रहमान की बेटी शेख हसीना करती हैं। 16 दिसम्बर 1971 को एक स्वतंत्र बांग्लादेश के अस्तित्व मे आने के बाद से, अवामी लीग चार बार सत्ता मे आयी है और इसने लगभग साढ़े आठ तक बांग्लादेश पर शासन किया है।

दिसंबर 2008 में हुये संसदीय चुनावों में, अवामी लीग के नेतृत्व मे बने **विशाल [[गठबंधन]]** जो चार राजनीतिक द्वारा मिल कर बनाया गया था, ने जीत हासिल की है। अवामी लीग ने संसदीय सीटों में से 87% सीटों पर विजय प्राप्त की है और साढ़े सात साल के बाद पार्टी एक बार फिर से सत्तासीन हुई है।

पार्टी ने हुसैन मुहम्मद इरशाद के शासन के खिलाफ सत्ता-विरोधी आंदोलनों में महत्वपूर्ण भूमिका निभाई। 1990 में बड़े पैमाने पर विद्रोह के बीच लोकतंत्र की बहाली के बाद, अवामी लीग बांग्लादेशी राजनीति के प्रमुख खिलाड़ियों में से एक के रूप में उभरी। पार्टी ने 1996, 2008, 2014, 2018 और 2024 के आम चुनावों में जीत हासिल कर सरकारें बनाईं। शेख हसीना के नेतृत्व में 2009 से 2024 तक सत्तारूढ़ पार्टी के रूप में अपने कार्यकाल के दौरान, बांग्लादेश ने लोकतांत्रिक पतन का अनुभव किया और इसे लगातार सत्तावादी, तानाशाह और फासीवादी के रूप में वर्णित किया गया।

## सन्दर्भ

## बाहरी कड़ियाँ
* 
* 

श्रेणी:बांग्लादेश के राजनीतिक दल
नीरज कयाल

**नीरज कयाल** एक भारतीय संगणक वैज्ञानिक है। उन्होंने मणीन्द्र अग्रवाल और नितिन सक्सेना के साथ मिलकर ऐकेएस पराएमीलिटी टेस्ट का प्रस्ताव रखा। इस अनुसंधान ने दुनिया भर में ध्यान आकर्षित किया। इसी कार्य के लिए, अपने सह लेखकों के साथ, उन्हें प्रतिष्ठित गोडेल पुरस्कार से भी सम्मानित किया गया।

## प्रारंभिक जीवन
कयाल का जन्म और परवरिश गुवाहाटी, भारत में हुई। सन् १९९६ में उन्हें राष्ट्रीय प्रतिभा खोज परीक्षा छात्रवृत्ति और जगदीश बोस राष्ट्रीय विज्ञान प्रतिभा खोज छात्रवृत्ति प्राप्त हुई। सन १९९७ में उन्हें भारतीय राष्ट्रीय गणित ओलंपियाड के लिए भी चुना गया। सन् २००२ में भारतीय प्रौद्योगिकी संस्थान कानपुर के संगणक विज्ञान विभाग से बी. टेक. करते हुए उन्होंने अपनी स्नातक स्तर की पढ़ाई पूरी की। आईआईटी कानपुर के संगणक विज्ञान एवं अभियांत्रिकी विभाग से सैद्धांतिक संगणक विज्ञान के क्षेत्र में कयाल ने अपनी पीएचडी प्राप्त की। तत्पश्चात्, उन्होंने रुत्गेर्स विश्वविद्यालय से पोस्ट डॉक्टरेट पूरा किया। वर्तमान में वे एक शोधक के रूप में माइक्रोसॉफ्ट रिसर्च, भारत के साथ काम कर रहे हैं।

## पुरस्कार एवं सम्मान
उन्हें कम्प्यूटेशनल जटिलता सिद्धांत में अपने कार्य के लिए आईआईटी कानपुर ने विशिष्ट छात्र पुरस्कार प्रदान किया।

## निजी जीवन
९ मार्च २००८ को उनका विवाह निधि गुप्ता से हुआ, जो ड्यूश बैंक में कार्यरत थी।

## सन्दर्भ

## बाहरी कड़ियाँ
* मुखपृष्ठ.
* Distinguished Alumnus Award Profile: Neeraj Kayal at the IIT Kanpur Alumni Association.
* Kayal and Saxana, Polynomial Identity Testing for Depth 3 Circuits, ECCC
* Neeraj Kayal, Recognizing Permutation Functions in Polynomial Time, ECCC

श्रेणी:भारतीय संगणक वैज्ञानिक
श्रेणी:भारतीय प्रौद्योगिकी संस्थान के लोग
श्रेणी:गोडेल पुरस्कार विजेता
श्रेणी:जीवित लोग
श्रेणी:भारतीय प्रौद्योगिकी संस्थान कानपुर के पूर्व छात्र
श्रेणी:1979 में जन्मे लोग
किण्वन

thumb|right|किण्वन की क्रिया

**किण्वन** एक जैव-रासायनिक क्रिया है। इसमें जटिल कार्बनिक यौगिक सूक्ष्म सजीवों की सहायता से सरल कार्बनिक यौगिक में विघटित होते हैं। इस क्रिया में ऑक्सीजन की आवश्यकता नहीं पड़ती है। किण्वन के प्रयोग से अल्कोहल या शराब का निर्माण होता है। पावरोटी एवं बिस्कूट बनाने में भी इसका उपयोग होता है। दही, सिरका एवं अन्य रासायनिक पदार्थों के निर्माण में भी इसका प्रयोग होता है।
किण्वन की खोज 1797 में क्रूइकशेंक ने की थी फ्लूजर ने 1875 मे इसे अंतरणविकी स्वसन कहा तथा कोस्टेटचेव ने इसे अवायवीय श्वसन कहा। यहाँ आण्विक ऑक्सीजन की अनुपस्थिति में कार्बोहाइड्रेट दो अथवा अधिक सरल अणुओं में विघटित होते हैं।अवायवीय श्वसन (anaerobic respiration) में ग्लूकोज अणुओं के कार्बन अणु पूर्णरूप से CO2, के रूप में मुक्त नहीं होते हैं। इस क्रिया में माइटोकॉन्ड्रिया की आवश्यकता नहीं होती एवं यह क्रिया पूर्ण रूप से कोशिकाद्रव्य में सम्पन्न होती है। अर्थात् अवायवीय श्वसन के सभी विकर कोशिकाद्रव्य में उपस्थित होते हैं।
किण्वन एक चयापचय प्रक्रिया है जो एंजाइम की कार्रवाई के माध्यम से कार्बनिक सब्सट्रेट में रासायनिक परिवर्तन पैदा करती है। जैव रसायन में, इसे ऑक्सीजन की अनुपस्थिति में कार्बोहाइड्रेट से ऊर्जा की निकासी के रूप में परिभाषित किया गया है। खाद्य उत्पादन के संदर्भ में, यह मोटे तौर पर किसी भी प्रक्रिया को संदर्भित कर सकता है जिसमें सूक्ष्मजीवों की गतिविधि खाद्य पदार्थों या पेय के लिए वांछनीय परिवर्तन लाती है। किण्वन के विज्ञान को जीव विज्ञान के रूप में जाना जाता है।

सूक्ष्मजीवों में, किण्विक रूप से कार्बनिक पोषक तत्वों के क्षरण द्वारा एटीपी उत्पादन का प्राथमिक साधन है। नवपाषाण युग से ही मनुष्य ने खाद्य पदार्थों और पेय पदार्थों के उत्पादन के लिए किण्वन का उपयोग किया है। उदाहरण के लिए, किण्वन का उपयोग एक ऐसी प्रक्रिया में संरक्षण के लिए किया जाता है जो ऐसे खट्टे खाद्य पदार्थों में पाया जाता है जैसे कि मसालेदार खीरे, किमची, और दही के साथ-साथ शराब और बीयर जैसे मादक पेय पदार्थों के उत्पादन के लिए। किण्वन मनुष्यों सहित सभी जानवरों के जठरांत्र संबंधी मार्ग के भीतर होता है। 

This is the process of fermentation

श्रेणी:जैवरसायनिकी
श्रेणी:श्वसन
कैराना

**कैराना** भारत के उत्तर प्रदेश राज्य के शामली ज़िले में स्थित एक नगर है। कैराना उत्तर प्रदेश के पश्चिमी भाग में यमुना नदी के पूर्वी तट पर अवस्थित है। कैराना उत्तर प्रदेश का सबसे पश्चिमी शहर है। कैराना शामली जिले का सबसे बड़ा शहर है। औद्योगिक रूप से कैराना एक पिछड़ा हुआ इलाका माना जाता है। कैराना के इतिहास के बारे में अधिक जानकारी प्राप्त नही है। किवदंतियो के अनुसार कैराना की स्थापना महाभारत काल में अंगराज कर्ण ने की थी। माना जाता है कि महाभारतकाल में इस नगर का नाम 'कर्णपुरी' था। कैराना उत्तर भारतीय संगीत के प्रसिद्ध 'किराना घराना' की जन्मस्थली भी है। ये क्षेत्र 2015 "कैराना पलायन" के मुद्दे के बाद सुर्खियों में आया था।

## इतिहास
कहा जाता है के अनुसार महाभारत काल मे अंगराज कर्ण कर्णपुरी कैराना की स्थापना की थी। समय-समय पर इस ऐतिहासिक नगर का नाम बदलता रहा और आधुनिक समय में यह **कैराना** के नाम से संबोधित किया जाता है। यह शहर अपनी गंगा जमुनी तहजीब और हिन्दू  मुस्लिम संस्कृति के कारण जाना जाता है। बादशाह जहांगीर के मंत्री नवाब मुकर्रब खां ने **नोलखा बाग़**' अर्थात नो लाख फलदार वृक्षों के बाग के मध्य में नवाब तालाब का निर्माण कराया था। तालाब में जल निकट ही यमुना नदी से आता था।आसपास कई दयनीय अवस्था में अवशेष देखे जा सकते हैं।
दाएँ|अंगूठाकार|300x300पिक्सेल|नवाब तालाब
इस तालाब वाले बाग़ के 'आम' अकबर और जहांगीर को पसंद थे।

सम्राट जहांगीर ने कुछ समय इस बाग़ और तालाब पर बिताया था। अपनी आत्मकथा "तुज़्क-ए-जहाँगीरी" में लिखते हैं कि:रविवार तारीख 16 को मैंने दिल्ली से प्रयाण (प्रस्थान) किया और शुक्रवार तारीख 21 को मैं परगना केराना (कैराना, सरकार सहारनपुर) में ठहरा। यह परगना मुकर्रब खां का पुराना स्थान है। यहां की आबो हवा न ठण्डी है और न गरम है। यहां की भूमि अच्छी है। मुकर्रब खां ने यहां बाग और इमारतें बनाई थी। शनिवार तारीख 22 को मैं और महिलायें इसमें घूमी यह वास्तव में आनन्ददायक बाग है। एक सौ चालीस बीधा फूलों की क्यारियां हैं। बाग के बीचों बीच एक तालाब है वह 220 गज लम्बा और 200 गज चौड़ा है। तालाब के बीच में चांदनी के समय बैठने के लिए एक समचतुष्कोण महताब बना हुआ है इसकी एक भुजा 22 गज है। यहां सब प्रकार के वृक्ष हैं ईरान में पैदा होने वाले वृक्षों में मैंने यहां पिस्ता का वृक्ष देखा और एक बहुत ही मनोहर साइप्रस (सरो) का वृक्ष देखा इस बाग में साइप्रस के 300 वृक्ष थे। तालाब के चारों ओर उपयुक्त इमारतें बन रही हैं।  
"तुज़्क-ए-जहाँगीरी" इंग्लिश, दूसरे वॉल्यूम में भी यह विवरण मिलता है।

## दर्शनीय स्थल
कैराना और आसपास अनेक धार्मिक और प्राकृतिक दर्शनीय स्थल हैं। जिनमें से मुख्यतः नगरपालिका की इमारत और बारात घर, देवी मंदिर और तालाब, '''नवाब तालाब''', जैन मंदिर और बाग़, इमामबाड़ा, गऊशाला, ईदगाह और नोगज़ा पीर सहित अनेक मज़ार, 6 किलोमीटर पर यमुना नदी प्रमुख हैं। 
[अंगूठाकार|[ईद गाह|ईदगाह कैराना, २०२४ की ईद की नमाज़ से कुछ पहले का दृश्य]] 

## उल्लेखनीय लोग
मौलाना रहमतुल्लाह कैरानवी 

उस्ताद अब्दुल करीम खाँ 

वहीदुज़्ज़मां कैरानवी 

जमील नक़श 

शबाब कैरानवी 

इकरा चौधरी 

नाहिद हसन 

## इन्हें भी देखें
* नवाब तालाब
* शामली ज़िला
* किराना घराना

## सन्दर्भ

श्रेणी:शामली ज़िला
श्रेणी:उत्तर प्रदेश के नगर
श्रेणी:शामली ज़िले के नगर